****

ТЕНДЕРСКА ДОКУМЕНТАЦИЈА ЗА

НАБАВКА ОД МАЛА ВРЕДНОСТ

*преку ЕСЈН со е-аукција*

**ЈАВНА НАБАВКА НА**

**УСЛУГИ ЗА ОСИГУРУВАЊЕ**

ЗА АРХИТЕКТОНСКИ ФАКУЛТЕТ ВО СКОПЈЕ

јуни, 2021 Скопје

Врз основа на член 48 и 81 од Законот за јавните набавки (Службен весник на РМ бр.24/19), подготвена е:

ТЕНДЕРСКА ДОКУМЕНТАЦИЈА

За набавка од мала вредност за набавка на услуги за осигурување

Тендерската документација содржи:

[1. ОПШТИ ИНФОРМАЦИИ ВО ВРСКА СО ДОГОВОРНИОТ ОРГАН И ПРЕДМЕТОТ НА НАБАВКА](#_Toc8996658)

[2. ПОЈАСНУВАЊЕ, ИЗМЕНУВАЊЕ И ДОПОЛНУВАЊЕ НА ТЕНДЕРСКАТА ДОКУМЕНТАЦИЈА](#_Toc8996659)

[3. ПОДГОТОВКА НА ПОНУДАТА](#_Toc8996660)

[4. ПОДНЕСУВАЊЕ И ОТВОРАЊЕ НА ПОНУДИТЕ](#_Toc8996661)

[5. ЕВАЛУАЦИЈА НА ПОНУДИТЕ](#_Toc8996662)

[6. СКЛУЧУВАЊЕ НА ДОГОВОРОТ ЗА ЈАВНА НАБАВКА ИЛИ НА РАМКОВНАТА СПОГОДБА](#_Toc8996663)

[7. ПРАВО НА ЖАЛБА И ЗАВРШУВАЊЕ НА ПОСТАПКАТА ЗА ЈАВНА НАБАВКА](#_Toc8996664)

[8. ЗАДОЛЖИТЕЛНИ ЕЛЕМЕНТИ ОД ДОГОВОРОТ ЗА ЈАВНА НАБАВКА](#_Toc8996665)

[9. Технички спецификации **.**](#_Toc8996666)

[Прилог 1 – Образец на понуда](#_Toc8996667)

[Прилог 2 – Изјава за сериозност на понудата](#_Toc8996668)

**1. ОПШТИ ИНФОРМАЦИИ ВО ВРСКА СО ДОГОВОРНИОТ ОРГАН И ПРЕДМЕТОТ НА НАБАВКА**

**1.1. Договорен орган**

Договорен орган е Универзитетот „Св. Кирил и Методиј“ во Скопје, Архитектонски факултет-Скопје, со седиште на адреса Бул. Партизански Одреди бр.24, 1000 Скопје, телефон 02/3116-328, факс 02/3116-367, електронска адреса dekanat@arh.ukim.edu.mk, интернет адреса: [www.arh.ukim.edu.mk](http://www.arh.ukim.edu.mk).

Лице за контакт кај договорниот орган е м-р Славица J. Краљевска, телефон 02/3116-367, факс 02/3116-367,електронска адреса kraljevska.slavica@arh.ukim.edu.mk

**1.2. Предмет на договорот за јавна набавка**

1.2.1.Предмет на договорот за јавна набавка е услуги за осигурување на имот, опрема, вработени и студенти во времетраење од една година од потпишување на договорот.

Детален опис на предметот на договорот е даден во техничките спецификации во прилог на оваа тендерска документација.

1.2.2.Предметот на договорот е **неделив.** Нема можност за делење на делови бидејќи предметот на набавка е еден вид на услуга и вкупната вредност на набавката е мала. Економскиот оператор во својата понуда треба да ги вклучи сите составни делови. Во спротивно понудата ќе се смета за неприфатлива. Предмет на е-аукција ќе биде вкупната цена вклучувајќи ги сите трошоци и попусти, без ДДВ за предметот на договорот за јавна набавка..

## 1.3. Општи мерки за спречување на корупцијата

1.3.1 Договорниот орган во постапката за јавна набавка и при извршување на договорот, ќе ги преземе сите потребни мерки со цел навремено откривање на корупцијата и отстранување или намалување на штетните последици од истата.

## 1.4. Вид на постапка за јавна набавка

1.4.1 Договорот за јавна набавка ќе се додели со примена на набавка од мала вредност.

1.4.2 Набавката од мала вредност ќе се изврши со објавување оглас.

1.4.3 Оваа постапка ќе се спроведува со користење на електронски средства преку Електронскиот систем за јавни набавки (во натамошниот текст: ЕСЈН), достапен на следнава интернет адреса [https://www.e-nabavki.gov.mk](https://www.e-nabavki.gov.mk/) и Правилникот за начинот на користење на електронскиот систем за јавни набавки („Службен весник на Република Северна Македонија“ бр. 64/2019).

## 1.5. Посебни начини за доделување на договорот за јавна набавка[[1]](#footnote-2)

**1.5.1 Електронска аукција**

1.5.1.1 Договорот за јавна набавка ќе се додели со користење електронска аукција на која ќе се добијат нови цени коригирани надолу**.**

1.5.1.2 Предмет на електронската аукција ќе биде:

цената изразена во бројки. *[****Напомена: делот на понудата кој ќе биде предмет на е-аукција треба да се определи и изрази во бројки или %].***

1.5.1.3 Сите понудувачи што поднеле прифатливи понуди, истовремено ќе се поканат, да достават нови цени или нови вредности[[2]](#footnote-3) за делот на понудата кој е предмет на електронска аукција.

1.5.1.4 Сите понудувачи во секоја фаза од аукцијата ќе имаат пристап до информациите кои ќе им овозможат во секое време да го утврдат својот ранг.

1.5.1.5 Доколку во постапката за јавна набавка остане само една прифатлива понуда, електронска аукција нема да се спроведе.

1.5.1.6 По завршувањето на електронската аукција, доколку предметот на набавката или поединечниот дел се состои од повеќе ставки, цената на секоја од поединечните ставки ќе се пресметува со соодветно намалување кое ќе биде еднакво на процентот на намалување на цената на првичната понуда на избраниот најповолен понудувач (пред електронската аукција) и цената на последната понуда (по завршувањето на аукцијата).

# 2. ПОЈАСНУВАЊЕ, ИЗМЕНУВАЊЕ И ДОПОЛНУВАЊЕ НА ТЕНДЕРСКАТА ДОКУМЕНТАЦИЈА

## 2.1 Појаснување на тендерската документација

2.1.1 Економскиот оператор може да побара појаснување на тендерската документација преку модулот "Прашања и одговори" на ЕСЈН, најмалку четири дена пред крајниот рок за поднесување на понудите.

2.1.2 Појаснувањето договорниот орган ќе го достави преку истиот модул, без да го открие идентитетот на економскиот оператор кој го поставил прашањето, за што економските оператори што презеле тендерска документација ќе добијат автоматско електронско известување дека е даден одговор на поставеното прашање.

## 2.2 Изменување и дополнување на тендерската документација

2.2.1 Договорниот орган може, по свое наоѓање или врз основа на поднесените прашања за објаснување поднесени од страна на економските оператори, да ја измени или да ја дополни тендерската документација, при што во најкус можен рок, но не подоцна од два дена пред истекот на крајниот рок за поднесување на понудите ги прави достапни измените и дополнувањата на ист начин како што ја направил достапна тендерската документација, по што сите економски оператори што ја презеле ќе добијат автоматско електронско известување дека е објавена измена.

2.2.2 Во случај на измена на тендерската документација, договорниот орган крајниот рок за поднесување на понудите ќе го продолжи пропорционално на сложеноста на измената или дополната на тендерската документација во последните четири дена пред истекот на рокот за поднесување понуди.

# 3. ПОДГОТОВКА НА ПОНУДАТА

## 3.1 Право на учество

3.1.1 Право да достави понуда има секое заинтересирано физичко или правно лице или група такви лица, вклучувајќи ги и сите привремени здружувања, кои на пазарот или во постапката за јавна набавка го нудат предметот на набавка.

3.1.2 Составен дел од групната понуда е договор за поднесување групна понуда со кој членовите во групата економски оператори меѓусебно и кон договорниот орган се обврзуваат за извршување на договорот за јавна набавка. Овој договор потребно е да ги содржи следниве податоци:

-членот на групата кој ќе биде носител на групата, односно кој ќе ја поднесе понудата и ќе ја застапува групата,

-членот на групата кој во име на групата економски оператори ќе го потпише договорот за јавна набавка,

-членот на групата кој ќе ја издаде фактурата и сметка на која ќе се вршат плаќањата,

-краток опис на обврските на секој од членовите на групата економски оператори за извршување на договорот.

3.1.3 Членовите на групата економски оператори одговараат неограничено и солидарно пред договорниот орган за обврските преземени со понудата.

3.1.4 Економскиот оператор кој има една или повеќе негативни референци, групата економски оператори во која членува економски оператор кој има негативна референца нема право на учество во постапката согласно со член 101 став 7 од законот.

3.1.5 Економскиот оператор во рамките на иста постапка за доделување на договор за јавна набавка може да учествува само во една понуда. Сите понуди ќе бидат отфрлени ако економскиот оператор:

1. учествува во повеќе од една самостојна и/или како член во групна понуда или
2. учествува како подизведувач во друга самостојна и/или како член во групна понуда.

3.1.6 Економскиот оператор може да учествува како подизведувач во повеќе од една понуда.

3.1.7 Лицата кои учествувале во изработка на тендерската документација не смеат да бидат понудувачи или членови во група на понудувачи во постапката за јавна набавка.

3.1.8 За да учествува во постапката, економскиот оператор треба да се регистрира во ЕСЈН и да поседува квалификуван сертификат за електронски потпис согласно прописите за електронски потпис. Економскиот оператор се регистрира во ЕСЈН со пополнување на регистрациска форма која е составен дел од ЕСЈН[[3]](#footnote-4), .

**Напомена:** Во моментот на поднесување на групна понуда сите членови на групата треба да бидат регистрирани на Електронскиот систем за јавни набавки.

## 3.2 Трошоци за поднесување на понуда

3.2.1 Економскиот оператор ги сноси сите трошоци поврзани со подготовката и со доставувањето на понудата, а договорниот орган не е одговорен за тие трошоци без оглед на водењето и на исходот од постапката за јавна набавка.

## 3.3 Јазик на понудата

3.3.1 Понудата, документите поврзани со понудата како и целата кореспонденција е на македонски јазик со користење на неговото кирилско писмо. Придружните документи и печатената литература кои се дел од понудата може да бидат на друг јазик, а во текот на евалуација на понудите, комисијата може да бара превод на македонски јазик.

## 3.4 Цена на понудата

34.1 Во цената на понудата треба да се засметани сите трошоци и попусти на вкупната цена на понудата, без ДДВ кој се искажува посебно, во денари.

## 3.5 Корекција на цени

3.5.1 При реализација на договорот за јавна набавка не се предвидува корекција на цените, односно цените искажани во понудата на најповолниот понудувач ќе бидат фиксни за целото времетраење на договорот за јавна набавка.

**3.6 Начин на извршување на услугата**

3.6.1 Носителот на набавката е должен предметот на набавката да го испорача на следниов начин:

Носителот на набавката е должен предметот на договорот да го извршува на следниов начин – достава на полисите и договорите по електронска пошта и до архивата на Договорниот орган. Договорот за јавна набавка и полисите за осигурување да се изготват во рок од 5 дена по завршувањето на постапката за избор на најповолен понудувач

Доколку настане осигуран случај, по доставување на пријавата за штета од страна на овластено лице од договорниот орган, осигурувачот е должен во рок од 3 дена да пристапи кон утврдување и проценка на штетата. Изготвениот комисиски записник од осигурувачот за настанатите оштетувања треба да се одобри од страна на договорниот орган. По утврдување на висината на штетата, носителот на набавката е должен да исплати надомест на штета во законски определениот рок од 15 дена.

**3.7. Рок за извршување на услугата**

Договорот за јавна набавка и полисите за осигурување да се изготват во рок од 5 дена по завршувањето на постапката за избор на најповолен понудувач.

Доколку настане осигуран случај, по доставување на пријавата за штета од страна на овластено лице од договорниот орган, осигурувачот е должен во рок од 3 дена да пристапи кон утврдување и проценка на штетата. Изготвениот комисиски записник од осигурувачот за настанатите оштетувања треба да се одобри од страна на Договорниот орган. По утврдување на висината на штетата, носителот на набавката е должен да исплати надомест на штета во законски определениот рок од 15 дена.

Носителот на набавката е должен да изврши обештетување за евентуалните штети кои би настанале за времетраењето на осигурувањето наведено во полисите.

**3.8. Начин на плаќање**

Начин на плаќање е 60 дена по доставување на фактурата во архивата на договорниот орган.

## 3.9 Период на важност на понудата

3.9.1 Понудата треба да е со важност од 90 дена.

3.9.2 Договорниот орган може, во исклучителни случаи кои не настанале по негова вина, да побара од понудувачите продолжување на периодот на важност на понудите.

## 3.10 Средства за обезбедување

3.10.1 Со понудата економскиот оператор доставува изјава за сериозност на понудата.

3.10.2 Со изјавата економскиот оператор изјавува дека:

* нема да ја повлече својата понуда пред истекот на периодот на нејзината важност,
* ќе ја прифати исправката на аритметичките грешки од страна на комисијата,
* ќе го потпише договорот за јавна набавка согласно со условите од тендерската документација и доставената понуда или
* ќе ја обезбеди гаранцијата за квалитетно и навремено извршување на договорот, ако договорниот орган ја предвидел во тендерската документација.

# 4. ПОДНЕСУВАЊЕ И ОТВОРАЊЕ НА ПОНУДИТЕ

## 4.1 Поднесување на понудите

4.1.1 Понудата се поднесува во согласност со тендерската документација, со користење на обрасците дадени во прилог.

4.1.2 Понудата е обврзувачка за целиот период на важност што го утврдил договорниот орган.

4.1.3 Понудувачот ја доставува понудата со цена во која се засметани сите трошоци и попусти на вкупната цена на понудата, без ДДВ кој се искажува посебно, во валута утврдена во тендерската документација.

4.1.4 Цената на понудата се изразува за вкупниот предмет на набавка.

4.1.5 Понудувачот може да ја измени, замени или да ја повлече својата понуда пред истекот на крајниот рок за поднесување на понудите.

4.1.6 Понудата се поднесува во електронска форма преку ЕСЈН и истата треба да биде електронски потпишана со користење на квалификуван сертификат за електронски потпис од одговорното лице на економскиот оператор или лице овластено од него. Сертификатот треба да биде со важност најмалку до моментот на јавното отворање односно крајниот рок за поднесување на понудите.

4.1.7 Доколку понудата ја потпишува лице овластено од одговорното лице, во прилог се доставува и овластување за потпишување на понудата потпишано од одговорното лице.

***Напомена****: Подетални информации за начинот на дигитално потпишување се содржани во прирачникот “Општи и технички препораки за користење на ЕСЈН за економски оператори и договорни органи“ објавен на почетната страна на ЕСЈН во делот "Документи".*

4.1.8 Економските оператори можат во хартиена форма да ја поднесат документација во нестандарден формат и големина пред крајниот рок за поднесување на понудите, доколку истите се преобемни за скенирање и прикачување на ЕСЈН.

4.1.9 Понудите кои содржат покус период на важност од тој утврден во точка 3.91.1 од тендерската документација ќе бидат отфрлени како неприфатливи.

## 4.2. Краен рок за поднесување на понудите

4.2.1 **Краен рок за доставување на понудите е 28.06.2021 година, до 12:00 часот**.

4.2.2 Понудите се поднесуваат преку ЕСЈН на следнава веб адреса: <https://e-nabavki.gov.mk>.

4.2.3 По истекот на крајниот рок за поднесување на понудите истите нема да може да се поднесат преку ЕСЈН.

## 4.3. Елементи на понудата

4.3.1 Понудата треба да е составена од следниве елементи:

* **Образец на понуда (Прилог 1),**
* **Документ за регистрирана дејност,**
* **Изјава за сериозност на понудата (Прилог 2),**
* **Решение за издавање дозвола за вршење на работи на осигурување за соодветните класи на осигурување издадена од Агенција за супервизија на осигурување или Министерство за финансии на РМ**
* **Општите и Посебни услови на осигурување со клаузули и дополнителни осигурувања за:**

 **- Пожар и некои други опасности**

 **- Комбинирано осигурување на компјутери и компјутерска опрема.**

## 4.4 Подизведување

4.4.1 Понудувачот може дел од договорот за јавна набавка да додели на подизведувач. Доколку понудувачот користи подизведувач при извршувањето на договорот за јавна набавка, во понудата:

* ги наведува сите подизведувачи, како и секој дел од договорот за кој има намера да го додели на подизведувачи;
* доставува контакт податоци за законските застапници на предложените подизведувачи;
* доставува документација за утврдување способност на предложените подизведувачи и
* доставува барање од подизведувачот за директно плаќање, доколку подизведувачот го бара тоа.

## 4.5 Отворање на понудите

4.5.1 Отворањето на понудите е јавно, а ќе се изврши на Архитектонски факултет-Скопје, Бул. Партизански Одреди бр.24, Скопје во време определено во тендерската документација како краен рок за поднесување на понудите, на следнава локација.

4.5.2 Понудувачот може да има свој овластен претставник на јавното отворање на понудите, при што овластениот преставник треба на комисијата да и предаде писмено овластување од понудувачот, доколку сака да даде забелешки на постапката на јавно отворање.

4.5.3 Комисијата за јавни набавки ќе пристапи кон отворање на понудите доколку е пристигната и само една понуда.

 4.5.4 Економските оператори отварањето на понудите можат да го следат преку ЕСЈН, во времето одредено како краен рок за поднесување на понудите во огласот за јавна набавка.

#

# 5. ЕВАЛУАЦИЈА НА ПОНУДИТЕ

## 5.1 Критериуми за утврдување на способност на понудувачите

За да учествуваат во постапката за јавна набавка, економските оператори треба да докажат дека ја имаат потребната **способност за вршење на професионална дејност.**

5.1.1 Економскиот оператор треба да е регистриран како физичко или правно лице за вршење на дејноста поврзана со предметот на договорот за јавна набавка или да припаѓа на соодветно професионално здружение согласно со прописите на земјата каде што е регистриран.

5.1.2 При утврдување на способноста за вршење професионална дејност на економските оператори договорниот орган бара и доказ издаден од надлежен орган за исполнување на посебните услови за вршење на дејноста пропишани согласно со закон кои се однесуваат на предметот на јавна набавка.

## 5.2 Начин на докажување на способноста на понудувачот

5.2.1 За докажување на способноста за вршење на професионалната дејност, понудувачот треба да достави со својата понуда **документ за регистрирана дејност** како доказ дека е регистриран како физичко или правно лице за вршење на дејноста поврзана со предметот на договорот за јавна набавка или доказ дека припаѓа на соодветно професионално здружение согласно со прописите на земјата каде што е регистриран.

5.2.2 Доказ издаден од надлежен орган за исполнување на посебните услови за вршење на дејноста пропишани согласно со закон кои се однесуваат на предметот на договорот – **Решение за издавање дозвола за вршење на работи на осигурување** за соодветните класи на осигурување издадена од Агенција за супервизија на осигурување или Министерство за финансии на РМ

5.2.3 Во случај на група економски оператори, сите членови на групата поединечно ја докажуваат способноста за вршење професионална дејност.

## 5.3 Критериум за избор на најповолна понуда

5.3.1 Договорниот орган како критериум за избор на најповолна понуда ќе ја користи економски најповолната понуда врз основа на:

* цената

5.3.2 За најповолна понуда ќе биде избрана понудата која има најниска понудена цена.

## 5.4 Евалуацијата на понудите

5.4.1 Кај набавката од мала вредност, комисијата најпрво ја проверува комплетноста и валидноста на способноста за вршење на професионална дејност на понудувачот. Истовремено, согласно со член 101 став 13 од законот, комисијата во генерираниот извештај на ЕСЈН за негативни референци, проверува дали понудувачите се на листата на издадени негативни референци.

5.4.2 При проверката на комплетноста и валидноста на документацијата за утврдување способност на понудувачот и при евалуација на понудата, комисијата може да побара понудувачите да ги појаснат или дополнат документите, доколку не станува збор за значителни отстапувања од бараната документација, внимавајќи со бараното појаснување или дополнување да не создава предност во корист на одреден економски оператор.

5.4.3 Договорниот орган ќе побара од економскиот оператор, во рок не пократок од пет дена, да ја објасни цената или трошокот наведен во понудата, доколку смета дека понудата содржи невообичаено ниска цена во однос на *стоките, услугите или работите[[4]](#footnote-5)* што се предмет на набавка или доколку постои сомнеж дека договорот ќе биде извршен.

5.4.4 Договорниот орган, ќе побара објаснување на цената доколку вредноста на понудата е за повеќе од 50 % пониска од просечната цена на прифатливите понуди и е за повеќе од 20 % пониска од следната рангирана понуда, во случај да има добиено најмалку три прифатливи понуди.

5.4.5 Бараното објаснување понудувачот го доставува преку ЕСЈН во рок кој го определила комисијата.

5.4.6 Комисијата не смее да бара, ниту да дозволува никакви промени во финансиската и техничката понуда, освен исправката на аритметички грешки.

5.4.7 Комисијата во примерен рок може да побара од понудувачот, а со цел за објаснување на понудата, превод на делот од понудата кој е во врска со техничката документација за кој во тендерската документација дозволил истата да биде изработена на странски јазик[[5]](#footnote-6).

5.4.8 Евалуацијата на понудите ќе се врши согласно со критериумите наведени во тендерската документација.

5.4.9 По извршената евалуација, комисијата ќе пристапи кон рангирање на понудите и изготвување предлог за избор на најповолна понуда.

## 5.5 Заштита на податоци

5.5.1 Договорниот орган нема да открива информации доставени од страна на економскиот оператор кои се означени како тајна или утврдени како класифицирана информација.

5.5.2 Економскиот оператор може, врз основа на закон, друг пропис или општ правен акт да означи одредени податоци за деловна тајна или за класифицирани, вклучувајќи ги техничките или трговските тајни содржани во понудата или пријавата за учество, под услов да го наведе правниот основ врз основа на кој истите се означени за тајни или за класифицирани.

5.5.3 Економскиот оператор не смее да ги означи за деловна тајна или за класифицирана информација: цената на понудата, трошоците на животниот век, спецификациите на понудените стоки, услуги или работи, количините, податоците во врска со критериумите за избор на најповолна понуда, јавните исправи, извадоците од јавни регистри и другите податоци кои согласно со посебните прописи мора јавно да се објавуваат или не смее да се означат како деловни тајни или како класифицирани информации.

Напомена: Понудата на економскиот оператор која е подготвена спротивно на точка 5.5.3 од оваа тендерска документација, комисијата ќе ја смета за неприфатлива и нема да ја евалуира.

## 5.6 Исправка на аритметички грешки

5.6.1 Ако понудата е прифатлива и е составена и доставена во согласност со тендерската документација, договорниот орган ги коригира аритметичките грешки на следниот начин:

* ако постои несовпаѓање меѓу зборовите и бројките, преовладува износот што е напишан со зборови;
* ако постои разлика помеѓу единечната цена и вкупната цена, тогаш преовладува единечната цена.

5.6.2 Во случај на несовпаѓање помеѓу цената внесена на ЕСЈН и цената внесена во образецот на понудата, за валидна се смета цената внесена во образецот на понуда. Во овој случај комисијата ќе ја измени цената внесена на ЕСЈН.

## 5.7 Поништување на постапката

5.7. 1 Договорниот орган може да ја поништи постапката за јавна набавка, за што носи одлука за поништување на постапката ако:

* бројот на кандидати е понизок од минималниот број предвиден за постапките за јавна набавка согласно со овој закон,
* не е поднесена ниту една понуда или ниту една прифатлива понуда,
* настанале непредвидени промени во буџетот на договорниот орган,
* понудувачите понудиле цени и услови за извршување на договорот за јавна набавка кои се понеповолни од реалните на пазарот,
* оцени дека тендерската документација содржи битни пропусти или недостатоци,
* добие инструкции од Бирото да ја поништи постапката во управна контрола или поради технички проблем на ЕСЈН кој не може да се надмине на поинаков начин, или
* поради непредвидени и објективни околности се промениле потребите на договорниот орган.

5.7.2 Договорниот орган ги известува сите учесници во постапката за јавна набавка преку ЕСЈН, најдоцна во рок од три дена од денот на поништувањето, во врска со престанокот на обврските на учесниците што произлегуваат од поднесувањето на понудите и за причините за поништување на постапката.

# 6. СКЛУЧУВАЊЕ НА ДОГОВОРОТ ЗА ЈАВНА НАБАВКА

## 6.1 Доделување на договорот за јавна набавка

6.1.1 Договорниот орган ќе донесе одлука за избор или за поништување на постапката во рок кој не е подолг од рокот за поднесување на понудите, сметајќи од денот определен како краен рок за поднесување на понудите, а не сметајќи ги деновите во кои договорниот орган чека преземање одредено дејствие од друг субјект.

6.1.2 Договорниот орган го склучува договорот за јавна набавка со понудувачот чија понуда е избрана за најповолна врз основа на техничката и на финансиската понуда во рок од 30 дена од денот на конечноста на одлуката за избор, но не подоцна од периодот на важност на понудата.

6.1.3 Ако избраниот понудувач се откаже од склучување на договорот или дојде до раскинување заради негово ненавремено или неквалитетно извршување, договорниот орган може да склучи договор со следниот рангиран понудувач, ако цената не е повисока од 5% во однос на првично избраната понуда.

## 6.2 Известување за доделување на договорот за јавна набавка

6.2.1 Договорниот орган ќе ги извести понудувачите за одлуките во врска со утврдената способност, извршениот избор на најповолна понуда, склучувањето на рамковната спогодба или поништувањето на постапката за јавна набавка. Известувањето се доставува во рок од три дена од денот на донесувањето на соодветната одлука.

6.2.2 Во прилог на известувањето ќе се достави и примерок од соодветната одлука, а истото ќе се испрати преку ЕСЈН.

6.2.3 По доставување на одлуката за избор на најповолна понуда или за поништување на постапката, а до истекот на рокот за вложување жалба, економските оператори што учествувале во постапката имаат право на увид во целокупната документација од постапката, вклучувајќи ги доставените понуди или пријави за учество, освен оние документи што се означени како деловна тајна.

## 6.3 Склучување на договорот

6.3.1 Договорните страни го склучуваат договорот за јавна набавка во писмена форма во рамки на рокот на важност на најповолната понуда, но не подоцна од 30 дена од денот на конечноста на одлуката за избор.

6.3.2 Договорот за јавна набавка се склучува согласно со условите утврдени во тендерската документација и понудата.

## 6.4. Извршување на договорот

6.4.1 Договорните страни го извршуваат договорот за јавна набавка или рамковната спогодба согласно со условите утврдени во тендерската документација и избраната најповолна понуда.

6.4.2 Договорниот орган ќе врши контрола дали извршувањето на договорот за јавна набавка е во согласност со условите од договорот.

## 6.5 Измени на договорот за јавна набавка во текот на неговата важност

6.5.1 Во текот на реализацијата на договорот може да дојде до негово менување согласно со член 119 од Законот за јавните набавки.

# 7. ПРАВО НА ЖАЛБА И ЗАВРШУВАЊЕ НА ПОСТАПКАТА ЗА ЈАВНА НАБАВКА

## 7.1 Право на жалба

7.1.1 Секој економски оператор кој има правен интерес за добивање на договорот за јавна набавка или рамковната спогодба и кој претрпел или би можел да претрпи штета од евентуално прекршување на одредбите од овој закон, може да бара правна заштита против одлуките, дејствијата и пропуштањата за преземање дејствија од страна на договорниот орган во постапката за јавна набавка.

7.1.2 Жалбата се изјавува до Државната комисија во електронска форма, а се доставува истовремено до Државната комисија и договорниот орган преку ЕСЈН.

7.1.3 Кај набавката од мала вредност, жалба се изјавува во рок од пет дена, од денот на:

1. објавување на огласот за јавна набавка, во однос на содржината на огласот или тендерската документација;
2. објавување на известувањето за измени и дополнителни информации, во однос на содржината на измените и дополнителните информации;
3. отворање на понудите, во однос на пропуштањето на договорниот орган соодветно да одговори на навремените прашања или барања за појаснување или измени на тендерската документација или
4. прием на одлуката за избор на најповолна понуда или за поништување, во однос на постапката на евалуација и избор на најповолна понуда, или за причините за поништување на постапката.
5. Жалителот кој пропуштил да изјави жалба, нема право на жалба во подоцнежната фаза на постапката за истиот правен основ.

## 7.2 Завршување на постапката за јавна набавка

7.2.1 Постапката за јавна набавка завршува на денот на конечноста на одлуката за избор или за поништување на постапката.

7.2.2 Веднаш по завршување на постапката, договорниот орган ќе ги врати мострите, урнеците и документите за кои во оваа тендерска документација е предвидено дека ќе се вратат на понудувачите.

# 8. ЗАДОЛЖИТЕЛНИ ЕЛЕМЕНТИ ОД ДОГОВОРОТ ЗА ЈАВНА НАБАВКА

## 8.1 Во оваа точка договорниот орган ги наведува задолжителните одредби од договорот како на пример:

* предмет на договорот;
* времетрање на договорот;
* динамика на испорака на услугите;
* начин, услови и рокови на плаќање;
* услови за квантитативна и квалитативна контрола;
* начин на извршување на услугите;
* подизведување и подизведувачи;
* виша сила;
* услови за прекинување или раскинување на договорот;

 - решавање на спорови. и сл.

**9. Техничка спецификација**

**ЗА НАБАВКА НА**

**ОСИГУРИТЕЛНИ УСЛУГИ –ОСИГУРУВАЊЕ НА ИМОТ, ОСИГУРУВАЊЕ НА ОДГОВОРНОСТ ЗА ШТЕТИ ПРЕМА ТРЕТИ ЛИЦА, КОЛЕКТИВНО ОСИГУРУВАЊЕ ОД НЕЗГОДА НА ВРАБОТЕНИ И ПАТНИЧКО ЗДРАВСТВЕНО ОСИГУРУВАЊЕ ВО ВРЕМЕТРАЕЊЕ ОД ЕДНА ГОДИНА**

|  |  |  |
| --- | --- | --- |
| Ред. бр. | Се осигурува | Сума на осигурување во денари |
| 1 | **Градежни објекти - армирано-бетонска меѓукатна конструкција** | 16.863.330,00 |
| 2 | **Компјутерска опрема, видео проектори и климатизација** | 5.129.329,00 |
| 3 | **Осигурување на Одговорност за штети према трети лица** - Осигурување од Општа одговорност за штета настаната со смрт, повреда на телото или здравјето на трето лице и материјални штети на трето лице | 300.000,00 |
| 4 | Уметнички слики | 1.334.000,00 |
| 5 | **Колективно осигурување од незгода на вработени** , временско и просторно неограничено, 24 часовно осигурување, број на вработени 44, од следниве ризици |  |
| - Смрт од несреќен случај | 600.000,00 |
| - Смрт од болест | 200.000,00 |
| - Траен инвалидитет | 1.000.000,00 |
| - Трошоци на лекување | 150.000,00 |
| - Трошоци за дневен надомест (преодна спреченост за работа) до 200 дена | 100,00 |
| 6 | Патничко здравствено осигурување за 4 лица со траење од 1 година со вклучени 30 осигурителни денови, со највисоко ниво на покритие према тарифата на осигурителната компанија со важност за сите земји, без франшиза и со попуст за деловно патување. Договорниот орган ќе направи полиса за осигурување према потребите во текот на годината |  |

**Дефинирање на Осигурување од опасност од пожар и некои други**

**опасности** дава осигурителна заштита од следните ризици (стандардни основни ризици):

1) Пожар и удар од гром;

2) Експлозија, освен експлозија на нуклеарна енергија, доколку поинаку не е договорено;

3) Излевање на вода од водоводна, топловодна и канализациона инсталација;

4) Луња

5) Град

6) Удар со сопствено моторно возило и сопствена подвижна работна машина во осигурени градежни објекти;

7) Паѓање на воздушни летала;

8) Манифестација и демонстрација

**Дополнителен ризик**

 -Доплаток за поплава, порој и високи води

Се осигураат и стварите и кои се сместени под земјено ниво.

**Дефинирање на Осигурување од Општа одговорност**

Предмет на осигурување е законската одговорност на осигуреникот за штета настаната со смрт, повреда на телото или здравјето како и оштетување или уништување на ствари на трето лице.

Со ова осигурување се покрива одговорноста за штета која настанала или од дејност на осигуреникот, од поседување ствари, од правен однос, или од одредено својство како извор на опасност, што се наведени во полисата за осигурување, односно во понудата за осигурување.

**Клаузули или посебни договарања за колективно осигурување од незгода на вработени лица**

1.Можат да се осигуруваат лица до 67 години старост.Просечна месечна бруто плата за 2019 година изнесува 51.083,00 денари.

2. Осигурувањето покрива несреќни случаи на кои осигуреното лице е изложено, на работно место, на пат до дома како и во слободно време, при патување, во текот на 24 часа, временски и просторно неограничено.

3. Осигурани се и штети настанати како последица од огнено оружје илиексплозивни материи, доколку не се работи за акт на тероризам, востание, бунт или штрајк.

4. Согласно со Законот за Облигации, Oсигурувaчот има обврската за исплата на штетен настан која се случил за времетраење на осигурувањето, но не е пријавен во рокот на важење на полисата.

5. Ако со договорот за осигурување е договорен и поврат на трошоците за лекување, осигурувачот ќе му ги надомести на осигуреникот без разлика дали има други трајни последици - според поднесените докази, сите реални и потребни трошоци за лекување, но најмногу до сумата наведена во полисата.

6. Осигурувачот има обврска да ја надомести штетата како последица на смрт од болест и за лесно хронично болни, кои немаат намалена работоспособност за повеќе од 50% утврдена од страна на лекарска комисија, кои се под соодветна препишана терапија, кои се работоспособни и не претставуваат абнормален ризик.

7. Осигурувачот има обврска да ја надомести штетата како последица на смрт за која со сигурност не едокажана причината поради која е настаната смртта, а семејството одбило или не е направена обдукција. Надоместокот е во висина најмалку според осигурената сума во случај на смрт од болест наведена во полисата.

9. Се осигуруваат сите вработени. Лицата кои стапуваат на работа се осигурани од првиот работен ден кога влегуваат во работен однос. Во случај на штетен настан смрт поради болест во првите шест месеци, се исплаќа 50% од сумата на осигурување од смрт од болест.

10. Осигуреникот има право на целосна надокнада на сумата на осигурување во случај на смрт поради болест, доколку има непрекинатост во осигурувањето, односно доколку Осигуреникот премине од еден Осигурувач кај друг Осигурувач.

**Услуги – покриени ризици на Патничко здравствено осигурување за 4 лица**

Трошоци за лекување од незгода – до 50.000,00 евра

Трошоци за лекување од болест – до 30.000 евра

Продолжување на престојот по болничко лекување до 4 ноќи, за 1 ноќ – 400 евра (фиксно)

Надомест за телефонски трошоци

Во Европа – до 50 евра

Надвор од Европа – 100 евра

Враќање на посмртни останки – до 30.000,00 евра

Порано враќање во Македонија поради болест или смрт на роднини – до 800 000 ден

Задоцнето пристигнување на багаж

* Доцнење 12 до 24 часа - 5.600,00 денари
* Доцнење над 24 часа – 8.000,00 денари

Кражба, уништување на багаж – 40.000, денари

Кражба на багаж од моторно возило – до 20.000,00 денари

Загуба на патни документи - до 3.000,00 денари

Смрт од незгода – 600.000,00 денари

Целосен траен инвалидитет (100%) – 750.000,00 денари

Делумен траен инвалидитет – 750.000,00 денари

Правна помош и осигурување на правна заштита – до 6.000,00 евра

Враќање на моторно возило – до 1.000,00 евра

Предвремено враќање поради тешка несреќа дома или во службените простории – до 1.000,00 евра

Надомест на трошоци заради доцнење или откажување на лет (над 8 часа) – до 100,00 евра

**Прилог 1 – Образец на понуда**

Врз основа на огласот број \_\_\_\_\_\_\_\_ објавен од страна на Архитектонски факултет за доделување на договор за јавна набавка на услуги за осигурување за потребите на факултетот за период од 1 (една) година со спроведување на набавка од мала вредност ја поднесуваме следнава:

**П О Н У Д А**

**Дел I – Информации за понудувачот**

I.1.Име на понудувачот: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I.2. Контакт информации

* Адреса: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Телефон: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Факс: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Е-пошта: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Лице за контакт: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I.3. Одговорно лице: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I.4. Даночен број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I.5. Депонентна банка: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I.6. Жиро сметка: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I.7. ЕМБС: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Дел II – Финансиска понуда од Осигурителна компанија**

|  |  |  |  |
| --- | --- | --- | --- |
| Ред. бр. | Се осигурува | Сума на осигурување во денари | Премија |
| 1 | **Градежни објекти - армирано-бетонска меѓукатна конструкција** | 16.863.330,00 |  |
| 2 | **Компјутерска опрема, видео проектори и климатизација** | 5.129.329,00 |  |
| 3 | **Осигурување на Одговорност за штети према трети лица** - Осигурување од Општа одговорност за штета настаната со смрт, повреда на телото или здравјето на трето лице и материјални штети на трето лице | 300.000,00 |  |
| 4 | Уметнички слики | 1.334.000,00 |  |
| 5 | **Колективно осигурување од незгода на вработени** , временско и просторно неограничено, 24 часовно осигурување, број на вработени 44, од следниве ризици |  |  |
| - Смрт од несреќен случај | 600.000,00 |  |
| - Смрт од болест | 200.000,00 |  |
| - Траен инвалидитет | 1.000.000,00 |  |
| - Трошоци на лекување | 150.000,00 |  |
| - Трошоци за дневен надомест (преодна спреченост за работа) до 200 дена | 100,00 |  |
| 6 | Патничко здравствено осигурување за 4 лица со траење од 1 година со вклучени 30 осигурителни денови, со највисоко ниво на покритие према тарифата на осигурителната компанија со важност за сите земји, без франшиза и со попуст за деловно патување. Договорниот орган ќе направи полиса за осигурување према потребите во текот на годината |  |  |
| Вкупна премија |  |

II.2. Во електронска форма во прилог на понудата ги доставуваме и Општите и Посебни услови на осигурување со клаузули и дополнителни осигурувања за:

* Пожар и некои други опасности
* Комбинирано осигурување на компјутери и компјутерска опрема

II.3. Ги прифаќаме начинот и рокот на извршување утврдени во тендерската документација.

II.4. **Вкупната цена на нашата понуда, вклучувајќи ги сите трошоци и попусти, без ДДВ, кој е искажан посебно, изнесува: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ денари и со букви \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ денари.**

II.5. Нашата понуда важи за периодот утврден во тендерската документација. Се согласуваме со начинот на плаќање утврден во тендерската документација.

II. 6. Со поднесување на оваа понуда, во целост ги прифаќаме условите предвидени во тендерската документација

|  |  |
| --- | --- |
| Место и датум\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Овластено лице\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(потпис и печат) |

*\*Овој образец не се потпишува своерачно, туку исклучиво електронски со прикачување на валиден дигитален сертификат чиј носител е одговорното лице или лице овластено од него.*

# Прилог 2 – Изјава за сериозност на понудата

**И З Ј А В А**

Јас, долупотпишаниот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [име и презиме] врз основа на член 101 став 4 од Законот за јавните набавки, а во својство на одговорно лице на понудувачот\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ изјавувам дека нема да ги преземам дејствијата од став 6 на член 101 од Законот за јавните набавки во постапката која се спроведува по огласот за доделување на договор за јавна набавка број \_\_\_\_\_\_\_\_\_\_\_ за набавка на услуги за осигурување на имот, опрема, вработени и студенти објавен од страна на Архитектонскиот факултет во Скопје и дека понудата е правно обврзувачка за нас во сите нејзини делови до истекот на периодот на нејзината важност.

Исто така, изјавувам дека сум целосно свесен со последиците од прекршување на оваа изјава, што ќе доведе до издавање на негативна референца од страна на договорниот орган против понудувачот во чие име и за чија сметка сум овластен да ја дадам оваа изјава согласно со член 101 став 7 од Законот за јавните набавки.

|  |  |
| --- | --- |
|  Место и датум\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Одговорно лице\*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(потпис) |

\*Изјавата се потпишува електронски со прикачување на валиден дигитален сертификат чиј носител е одговорното лице или лице овластено од него.

1. Во случај да не се користи некој од пропишаните начини на доделување на договорот за јавна набавка, оваа точка се брише. [↑](#footnote-ref-2)
2. Во случај да не се спроведува е-аукција на нови вредности се брише. [↑](#footnote-ref-3)
3. На почетната страна на ЕСЈН во делот „Економски оператори“ се наоѓа линкот „Регистрирај се“. [↑](#footnote-ref-4)
4. Ако предмет на набавка се стоки останува само тој збор, останатото се брише. [↑](#footnote-ref-5)
5. Во случај кога не е дозволено доставување на дел од понудата кој е во врска со техничката документација на странски јазик, оваа точка се брише. [↑](#footnote-ref-6)